ROMÂNIA 									
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
· privind aprobarea ,,Strategiei de dezvoltare durabilă a orașului Boldești-Scăeni pentru perioada 2021-2027”

Văzând referatul nr. 1603/22.01.2021, prin care primarul oraşului Boldeşti-Scăeni propune aprobarea „Strategiei de dezvoltare durabilă a orașului Boldești-Scăeni pentru perioada 2021-2027”, precum şi raportul compartimentului de resort, înregistrat sub nr. 1605/22.01.2021;
		Luând în considerare dispoziţiile Legii nr. 52/2003 privind transparența decizională în administrația publică, republicată, cu modificările şi completările ulterioare;
		Ţinând cont de avizul secretarului general înregistrat sub nr.1612/22.01.2021;
	În baza avizului comisiei de specialitate nr. 1 - dezvoltarea economico-socială şi de mediu, cooperarea interinstituţională pe plan intern şi extern;
	În temeiul dispoziţiilor art. 129, alin. (2), lit. „b”, „c” şi „d”, alin. (4) lit. „e”, ale art. 139 alin.(1) şi ale art. 196, lit. „a” din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă „Strategia de dezvoltare durabilă a orașului Boldești-Scăeni pentru perioada 2021-2027”, conform Anexei care face parte integrantă din prezenta hotărâre.
Art.2. Prezenta hotărâre se comunică Serviciului buget finanţe, Serviciului Patrimoniu Local şi Serviciului Urbanism şi se aduce la cunoştinţă publică prin publicarea pe pagina de internet pbs.infoprimarie.ro.

Nr. 1603/22.01.2021


REFERAT 


Strategia de dezvoltare durabilă a orașului Boldești-Scăeni pentru perioada 2021-2027 este un document de politică publică ce are rolul de a orienta toți factorii care acționează la nivelul orașului Boldești-Scăeni spre un obiectiv comun care să contribuie la dezvoltarea durabilă a localității, în deplin acord cu strategiile județene, regionale, naționale și europene. Rolul acesteia este de a clarifica pe termen mediu și lung direcțiile și domeniile în care trebuie să se intervină pentru o dezvoltare durabilă.
	Strategia de dezvoltare a orașului Boldești-Scăeni ia în considerare problemele, nevoile identificate la nivel local și propune măsuri, proiecte concrete pentru îndeplinirea țintelor asumate în actualul context economic, social, politic la nivel local, regional, national și European.
În vederea accesării de fonduri europene nerambursabile în cadrul programelor operaționale aferente viitoarei etape de programare 2021-2027 este necesară aprobarea Strategiei de dezvoltare durabilă a orașului Boldești Scăeni pentru perioada 2021-2027.
În temeiul prevederilor art. 129, alin. (2), lit. „b”, „c” şi „d”, alin. (4) lit. „e”, ale art. 139 alin.(1) şi ale art. 196, lit. „a” din OUG nr. 57/ 2019 privind Codul Administrativ, supun spre aprobare prezentul proiect de hotărâre.





PRIMAR,
          BUCUROIU CONSTANTIN



ROMÂNIA 									
JUDEŢUL PRAHOVA 
ORAŞ BOLDEŞTI-SCĂENI
Serviciul Urbanism, Amenajarea Teritoriului,
Programe, Achiziții publice, Proiecte, Cadastru,
Control Comercial si Transport Local
Nr. 1605/22.01.2021

	

RAPORT
la proiectul de hotărâre privind aprobarea ,,Strategiei de dezvoltare durabilă a orașului Boldești-Scăeni pentru perioada 2021-2027”


	Având în vedere Referatul nr. 1603/22.01.2021 al Primarului orașului Boldești-Scăeni prin care se propune adoptarea unei hotărâri privind aprobarea „Strategiei de dezvoltare durabilă a orașului Boldești-Scăeni pentru perioada 2021-2027” de către Consiliul Local.
	Prezenta strategie de dezvoltare își propune să răspundă nevoii orașului Boldești - Scăeni de a avea la dispoziție un instrument de lucru la nivel local, prin care se stabilesc viziunea de dezvoltare, obiectivul general și obiectivele specifice de atins la finalul perioadei de programare, propunând domenii de intervenție, direcții de acțiune prioritare și măsuri necesare pentru îndeplinirea obiectivelor. Documentul încearcă să prezinte o imagine cât mai obiectivă a situației actuale, identificând acele arii sau domenii care pot oferi comunității un avantaj competitiv real în următorii 7 ani.
	Prezenta strategie de dezvoltare este structurată pe 5 părți:
· Partea I – Cadrul strategic de dezvoltare durabilă, care cuprinde prezentarea succintă a principalelor strategii la nivel european, național, regional și județean, deoarece orice strategie elaborată trebuie integrată în alte documente programatice existente la nivele superioare;
· Partea a II-a – Analiza socio-economică a unității administrativ-teritoriale, care constă în analiza principalilor indicatori statistici din orașul Boldești - Scăeni, județul Prahova;
· Partea a III-a – Analiza SWOT, care prezintă concomitent caracteristicile interne și influențele mediului extern, ținând cont atât de factorii pozitivi, cât și de cei negativi;
· Partea a IV-a – Strategia de dezvoltare locală, care stabilește: misiunea, viziunea de dezvoltare, principiile și valorile, obiectivul general și obiectivele specifice, domeniile de intervenție, prioritățile, măsurile de întreprins, planul local de acțiune și portofoliul de proiecte prioritare în perioada 2021-2027;
· Partea a V-a – Implementarea, monitorizarea și evaluarea strategiei de dezvoltare locală, care prezintă modul de monitorizare și evaluare a gradului de implementare a strategiei de dezvoltare locală.
În perioada de elaborare a Strategiei au avut loc 2 întâlniri de lucru in data de 12.01.2021 și 19.01.2021 la care au participat: conducerea Primăriei impreună cu directorii școlilor, reprezentanți ai principalilor agenți economici, reprezentanți ai serviciilor publice de utilități, asistență socială.
În vederea accesării de fonduri europene nerambursabile în cadrul programelor operaționale aferente viitoarei etape de programare 2021-2027 precum și pentru actualizarea Planului Urbanistc General, este imperios necesar ca orașul sa aibă aprobată Strategia de dezvoltare Durabilă pentru perioada 2021-2027.
La elaborarea Strategiei de dezvoltare durabilă a orașului Boldești-Scăeni s-a ținut cont de cadrul strategic global, european, national, judetean, de arhitectura programelor operaționale aferente perioadei 2021-2027.
Faţă de cele menţionate mai sus, consider  că Proiect de Hotărâre privind aprobarea „Strategiei de dezvoltare durabilă a orașului Boldești-Scăeni pentru perioada 2021-2027” este necesar şi oportun.





ARHITECT ȘEF
GICĂ Daniel Dumitrache





R O M Â N I A
JUDEŢUL  PRAHOVA
ORAŞUL BOLDEŞTI - SCĂENI
CONSILIUL  LOCAL
Nr. 1612/22.01.2021


A  V  I  Z
===========

· asupra proiectului de hotărâre privind aprobarea „Strategiei de dezvoltare durabilă a orașului Boldești-Scăeni pentru perioada 2021-2027”


Subsemnata, Tudor Florina Neli, secretar general al oraşului Boldeşti-Scăeni, analizând proiectul de hotărâre privind aprobarea „Strategiei de dezvoltare durabilă a orașului Boldești-Scăeni pentru perioada 2021-2027”, am constatat:
Art. 129, alin. (4) lit. „e” din O.U.G. nr. 57/2019 privind Codul administrativ prevede că, în exercitarea atribuţiilor precizate la alin. 2 lit.”b” consiliul local aprobă strategiile privind dezvoltarea economică, socială şi de mediu a unităţii administrativ teritoriale.
Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect de hotărâre.



SECRETAR GENERAL,
TUDOR FLORINA NELI






